
На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23, 92/23 и 94/24), члана 8. Закона о буџету Републике Србије за 2026. годину („Службени гласник РС”, бр. 108/25 и 80/26) и чланa 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),
Влада доноси

У Р Е Д Б У

О ИЗМЕНАМА УРЕДБЕ О РАСПОДЕЛИ ПОДСТИЦАЈА У ПОЉОПРИВРЕДИ И РУРАЛНОМ РАЗВОЈУ У 2026. ГОДИНИ
(„Службени гласник РСˮ, број 98/2026 од 16. октобра 2026. године)

Члан 1.

У Уредби о расподели подстицаја у пољопривреди и руралном развоју у 2026. години (,,Службени гласник РСˮ, бр. 4/26, 10/26, 16/26, 33/26, 53/26 и 63/26), у члану 2. став 1. речи: „1.300.000.000 динара, од чега 1.200.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12)ˮ замењују се речима: „1.426.158.630 динара, од чега 1.200.000.000 динара из извора финансирања прихода буџета (01), 137.730.915 динара из извора финансирања примања од отплате датих кредита и продаје финансијске имовине (12) и 88.427.715 динара из извора финансирања нераспоређени вишак прихода и примања из ранијих година (13)ˮ.

У ставу 2. речи: „од чега се овом уредбом расподељују средства у износу од 88.752.200.000 динараˮ замењују се речима: „а прерасподелом законом утврђених средстава увећана су средства у износу од 1.285.121.000 динара, тако да нови износ средстава за Програмску активност/пројекат 0001 – Директна плаћања износи 90.389.325.000 динара, која се распоређују у складу са овом уредбомˮ.
У ставу 3. речи: „од чега се овом уредбом расподељују средства у износу од 9.821.387.000 динараˮ замењују се речима: „а прерасподелом законом утврђених средстава умањена су средства у износу од 1.285.121.000 динара, тако да нови износ средстава за Програмску активност/пројекат 0002 – Мере руралног развоја износи 11.566.089.000 динара, од чега се овом уредбом распоређују средства у износу од 11.366.089.000 динара, док средства у износу од 200.000.000 динара остају нераспоређенаˮ. 
У ставу 5. после речи: „средства у износу од 6.022.000.000 динара, од чега 1.301.500.000 динара буџетских средстава и 4.720.500.000 динара финансијске помоћи Европске унијеˮ додају се тачка и речи: „Законом о изменама и допунама Закона о буџету Републике Србије за 2026. годину („Службени гласник РСˮ, број 80/26), у Разделу 24 - Министарство пољопривреде, шумарства и водопривреде, Глава 24.6 - Управа за аграрна плаћања, Програм 0103 - Подстицаји у пољопривреди и руралном развоју, Функција 420 - Пољопривреда, шумарство, лов и риболов, за програмску активност/Пројекат 4005 - ИПАРД, Економска класификација 451 - Субвенције јавним нефинансијским предузећима  и организацијама, утврђена су за 2026. годину, средства у износу од 5.996.000.000 динара, од чега 1.275.500.000 динара буџетских средстава и 4.720.500.000 динара финансијске помоћи Европске унијеˮ.
Члан 2.

У члану 3. став 2. речи: „8.352.200.000 динараˮ замењују се речима: „8.252.200.000 динараˮ, а речи: „8.282.200.000 динараˮ замењују се речима: „8.182.200.000 динараˮ.

Члан 3.

У члану 5. став 1. речи: „80.400.000.000 динараˮ замењују се речима: „82.137.125.000 динараˮ.

У ставу 2. тачка 1) мења се и гласи:

„1) премију за млеко четврти квартал 2025. године и први, други и трећи квартал 2026. године, у износу од 16.432.125.000 динара;ˮ.
У тачки 2) речи: „36.000.000.000 динараˮ замењују се речима: „35.500.000.000 динараˮ.

У тачки 3) речи: „24.000.000.000 динараˮ замењују се речима: „23.400.000.000 динараˮ.

У тачки 5) речи: „1.200.000.000 динараˮ замењују се речима: „1.035.000.000 динараˮ.

У тачки 6) речи: „900.000.000 динараˮ замењују се речима: „770.000.000 динараˮ.

Члан 4.

Чл. 8. и  9. мењају се и гласе:

„Члан 8.

Обим средстава за подстицаје за мере руралног развоја износи 3.091.789.000 динара.

Средства из става 1. овог члана расподељују се у одговарајућим укупним износима, и то за мере руралног развоја које обухватају подршку програмима који се односе на:

1) унапређење конкурентности у износу од 1.544.702.000 динара, и то за управљање ризицима (регрес за премију осигурања за усеве, плодове, вишегодишње засаде, расаднике и животиње);

2) подстицаје за диверсификацију дохотка и унапређење квалитета живота у руралним подручјима, и то за инвестиције за унапређење и развој руралне инфраструктуре у износу од 400.000.000 динара;

3) подстицаје за унапређење система креирања и преноса знања у износу од 1.147.087.000 динара, и то за подршку пружању савета и информација пољопривредним произвођачима, удружењима, задругама и другим правним лицима у пољопривреди.
Члан 9.
Подстицаји из члана 8. став 2. тачка 1) ове уредбе исплаћују се у максималном износу од 40% плаћене премије осигурања, односно у максималном износу од 45% плаћене премије осигурања у подручју са отежаним условима рада у пољопривреди, односно у максималном износу од 70% плаћене премије осигурања на подручју Моравичког, Златиборског, Подунавског, Шумадијског, Колубарског, Мачванског и Расинског управног округа и града Београда.

Подстицаји из члана 8. став 2. тач. 2) и 3) ове уредбе исплаћују се у максималном износу од 100% од вредности поједине врсте мере.ˮ.
Члан 5.

У члану 12. речи: „1.280.000.000 динара, од чега 1.180.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12)ˮ замењују се речима: „1.406.158.630 динара, од чега 1.180.000.000 динара из извора финансирања прихода буџета (01), 137.730.915 динара из извора финансирања примања од отплате датих кредита и продаје финансијске имовине (12) и 88.427.715 динара из извора финансирања нераспоређени вишак прихода и примања из ранијих година (13)ˮ.

Члан 6.

У члану 14. став 1. речи: „6.022.000.000 динараˮ замењују се речима: „5.996.000.000 динараˮ, а речи: „1.301.500.000 динараˮ замењују се речима: „1.275.500.000 динараˮ.

Члан 7.
Прилог 1 – ТАБЕЛА РАСПОДЕЛЕ СРЕДСТАВА ЗА РЕАЛИЗАЦИЈУ ПОДСТИЦАЈА ПО РЕШЕЊИМА ДОНЕТИМ У ИЗВРШЕЊУ СУДСКИХ ПРЕСУДА, РЕАЛИЗАЦИЈУ ПОДСТИЦАЈА ИЗ ПРЕТХОДНОГ ПЕРИОДА ПО ДРУГОСТЕПЕНИМ РЕШЕЊИМА, КАО И ПО НОВИМ РЕШЕЊИМА ДОНЕТИМ У ПОНОВНОМ ПОСТУПКУ НАКОН ПОНИШТАВАЊА ПОБИЈАНОГ ПРВОСТЕПЕНОГ РЕШЕЊА ОД СТРАНЕ ДРУГОСТЕПЕНОГ ОРГАНА, ПО ОСНОВУ ДОНЕТИХ, А НЕИСПЛАЋЕНИХ РЕШЕЊА ИЗ ПРЕТХОДНОГ ПЕРИОДА, КАО И ЗАХТЕВА КОЈИ ЋЕ БИТИ РЕШЕНИ У ТЕКУЋОЈ ГОДИНИ и Прилог 2 - ТАБЕЛА РАСПОРЕДА БУЏЕТА ЗА ИПАРД ПРОГРАМ, који су одштампани уз Уредбу о расподели подстицаја у пољопривреди и руралном развоју у 2026. години (,,Службени гласник РСˮ, бр. 4/26, 10/26, 16/26, 33/26, 53/26 и 63/26) и чине њен саставни део замењују се новим Прилогом 1 – ТАБЕЛА РАСПОДЕЛЕ СРЕДСТАВА ЗА РЕАЛИЗАЦИЈУ ПОДСТИЦАЈА ПО РЕШЕЊИМА ДОНЕТИМ У ИЗВРШЕЊУ СУДСКИХ ПРЕСУДА, РЕАЛИЗАЦИЈУ ПОДСТИЦАЈА ИЗ ПРЕТХОДНОГ ПЕРИОДА ПО ДРУГОСТЕПЕНИМ РЕШЕЊИМА, КАО И ПО НОВИМ РЕШЕЊИМА ДОНЕТИМ У ПОНОВНОМ ПОСТУПКУ НАКОН ПОНИШТАВАЊА ПОБИЈАНОГ ПРВОСТЕПЕНОГ РЕШЕЊА ОД СТРАНЕ ДРУГОСТЕПЕНОГ ОРГАНА, ПО ОСНОВУ ДОНЕТИХ, А НЕИСПЛАЋЕНИХ РЕШЕЊА ИЗ ПРЕТХОДНОГ ПЕРИОДА, КАО И ЗАХТЕВА КОЈИ ЋЕ БИТИ РЕШЕНИ У ТЕКУЋОЈ ГОДИНИ и Прилогом 2 – ТАБЕЛА РАСПОРЕДА БУЏЕТА ЗА ИПАРД ПРОГРАМ, који су одштампани уз ову уредбу и чине њен саставни део.
Члан 8.

Ова уредба ступа на снагу наредног дана од дана објављивања у „Службеном гласнику Републике Србије”.
05 Број: 110-10292/2026
У Београду, 15. октобра 2026. године

